ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *25/9/2023***

**Εργαστήριο Εκπαιδευτικού Δράματος-Τοπικό Παρατηρητήριο Υγείας**

**Στην αντίπερα όχθη του ποταμού**

**Εάν είσαι ενήλικας και επιθυμείς να ζήσεις την εμπειρία μιας δυνατής ιστορίας που αφορά εσένα και τον κόσμο έλα μαζί μας!**

Μαζί θα ξεκινήσουμε μία ιστορία και θα γνωρίσουμε τον Κ-1423, έναν νεαρό που ζει σε ένα μελλοντικό κόσμο, έναν κόσμο με δυστοπικά χαρακτηριστικά. Ο επαναστάτης Κ-1423 επιχειρεί να διαφύγει από ένα περιβάλλον που δεν τον ικανοποιεί πια. Από έναν κόσμο που του στερεί ζωή, που δεν του επιτρέπει να ονειρεύεται. Θα καταφέρει να διαφύγει; Θα βρει τον κόσμο που ονειρεύεται στην αντίπερα όχθη; Έλα να το ανακαλύψουμε μαζί!

Tο εργαστήριο εκπαιδευτικού δράματος με τίτλο *"Στην αντίπερα όχθη του ποταμού"* απευθύνεται σε ΕΝΗΛΙΚΕΣ και η συμμετοχή είναι ΔΩΡΕΑΝ. Θα πραγματοποιηθεί το **Σάββατο 30/09/23, 6-9 μμ σε αίθουσα της δραματικής σχολής του δήμου μας**, **Σερίφου 2 Αγία Βαρβάρα.** Πρότερη εμπειρία στο θέατρο δεν είναι απαραίτητη.

Δηλώσεις συμμετοχής στο qr code της εικόνας ή εδώ: <https://shorturl.at/tDJKP>

Υπεύθυνη δράσης: Ειρήνη Χέλιου-Ηθοποιός.

Η παραπάνω δράση πρόκειται να πραγματοποιηθεί από τον δήμο μας, στο πλαίσιο της συνεργασίας του με τον ΕΟΕΣ Αμφικτυονία και την Alda, για το Τοπικό Παρατηρητήριο Υγείας.

